CPF แจงไม่มีส่วนเกี่ยวข้องข่าว CP ไทยเตรียมเข้าซื้อกิจการ7-11ในอินโดฯ
CPF แจงไม่มีส่วนเกี่ยวข้องกรณีข่าว CP ไทยเตรียมเข้าซื้อกิจการ 7-11 ในอินโดนีเซีย ตามที่ปรากฎเป็นข่าวใน Social Media แต่อย่างใด
25 เม.ย. 2560

จากกรณีที่มีกระแสข่าวใน Social Media ว่า เครือเจริญโภคภัณฑ์อินโดนีเซียซึ่งเป็น บริษัทผลิตอาหารสัตว์ปีกรายใหญ่ที่สุดของประเทศ ตั้งเป้าจะเข้าซื้อร้านสะดวกซื้อ 7-Eleven จาก Modern Putra Indonesia ซึ่งเป็น บริษัท ในเครือของ Modern Internasional ข้อตกลงมูลค่าประมาณ 1 ล้านล้านรูเปีย หรือประมาณ 2,580 ล้านบาท ซึ่งขณะนี้เหลือขั้นตอนเพียงต้องการการอนุมัติจากผู้ถือหุ้นของ Modern Internasional โดยมีข่าวลือเรื่องการรับช่วงนี้มาตั้งแต่ปลายเดือนมีนาคมปี พ.ศ.2560
ล่าสุด บริษัท เจริญโภคภัณฑ์อาหาร จำกัด (มหาชน) หรือ CPF แจ้งต่อตลาดหลักทรัพย์ ว่า ตามที่ปรากฎเป็นข่าวใน Social Media เมื่อวันที่ 23 เม.ย.ที่ผ่านมาว่า CP ไทยเตรียมเข้าซื้อกิจการ 7-11 ในประเทศอินโดนีเซียนั้น บริษัทมิได้มีส่วนเกี่ยวข้องตามที่เป็นข่าวแต่อย่างใด